મોરબી શહેર બિઝનેસમાં વર્લ્ડ ક્લાસ લેવલનું બન્યું છે, પણ મોરબીમાં કોઈ વિદેશી બિઝનેસમેન આવે તો સ્થાનિક રોડ-રસ્તા એવા ખરાબ હાલતમાં છે કે શહેરની ઇમેજ બગડે છે. મોરબીથી અમદાવાદ અને રાજકોટ સુધીનો ફોરટ્રેક રોડ બને તે પણ જરૃરી છે. રાજકોટ અને મોરબી વચ્ચે લાંબા સમયથી ફોરટ્રેક કરવાની કામગીરી ચાલી રહી છે હજુ તૈયાર થયો નથી. કંડલા કે કચ્છનાં બંદરો પર જનારા ટ્રકો પણ મોરબીની નજીકથી જ પસાર થતા હોય છે. રાજકોટથી કચ્છ તરફ જવા માટે મોરબી થઈને જ જવું પડે છે. આ રોડ પર હેવી ટ્રાફિક હોય છે મોટાં વાહનો, ટેન્કરોને કારણે વારંવાર અકસ્માતો પણ બને છે. આ રોડ વહેલીતકે ફોર ટ્રેક થાય તેવી મોરબીના લોકોની માગણી છે.